=== Kapringen af flyet ===
[[Fil:911 commission AA77 path.png|thumb|Flight 77's flyverute]]
[[Den officielle 9/11-rapport]] har anslået, at flyet blev kapret fra klokken 08:51 til 08:54, kun få minutter efter [[American Airlines' flynummer 11|det første kaprede fly]] havde ramt [[World Trade Center]] på [[Manhattan]] klokken 08:46. Den sidste almindelige radiokommunikation fra flyet til flyvekontrollen var klokken 08:50:51. Klokken 08:54 begyndte Flight 77 at afvige fra sin normale flyverute, og begyndte at flyve mod syd. Klokken 08:56, var flyet vendt, og dets [[transponder]] var blevet deaktiveret. [[Federal Aviation Administration]] var klar over at der var en nødsituation om bord på flyet. På dette tidspunkt var [[American Airlines' flynummer 11|American Airlines Flight 11]] allerede styrtet ind i [[World Trade Center]], og [[United Airlines' flynummer 175|United Airlines Flight 175]] var bemærket at være blevet kapret, som dog få minutter efter, også styrtede ind i [[World Trade Center]]. Efter at de to fly var styrtet ind i [[World Trade Center]] havde flyselskaberne [[United Airlines]] og [[American Airlines]] beordret et landsdækkende flyveforbud. [[Indianapolis Air Traffic Control Center|USA's lufttrafikkontrol]] samt [[American Airlines]] havde gjort adskillige mislykkede forsøg på at kontakte flyet.
Historie